tomron87/hebrew-wikipedia-sentences-corpus huggingface dataset:
לצד ברייטס המכנים עצמם אתאיסטים, הומניסטים, חילונים, חושבים חופשיים, רציונליסטים, נטורליסטים, אגנוסטים או סקפטים, נמנים גם אלה הרואים עצמם כקולטורליסטים אתיים, פנתאיסטים, בודהיסטים, יוגים, ויקניסטים או טרנס-הומניסטים.
חלקם רואים עצמם כיהודים, קתולים, קווייקרים, אפיסקופלים, אוניטרים או כמשתייכים לדתות אחרות, אשר בוחרים לדבוק בהיבטים המסורתיים, התרבותיים והאסתטיים של דתם אבל לא בהיבטיה העל-טבעיים.
בריין פטריק ריילי היה שחמטאי אירי-צרפתי, סופר ועורך ביטאון שחמט.
ריילי נולד במנטון שבריביירה הצרפתית.
הקשר האירי הוא דרך סבו מצד אביו.
ריילי ניצח באליפות מועדון ניצה בשנת 1924, חלק מקום חמישי בהייר בשנת 1927 (ניצח: וילהלם אורבך).
הגיע למקום העשירי בתחרות ניצה בשנת 1930 (ניצח: סבלי גריגורייביץ' טרטקובר).
בתחרות זו ניצח ריילי את אדגר קול.
בשנת 1931 ניצח ריילי בתחרות בניצה, ובאותה שנה הגיע למקום החמישי בתחרות אחרת בניצה (ניצח: אלכסנדר אלכין).
חלק מקום 4-6 בתחרות מרגייט 1935 (ניצח: שמואל רשבסקי).
בשנת 1935 הגיע ריילי למקום החמישי בתחרות ברצלונה (ניצחו: סאלו פלור וג'ורג' קולטנובסקי ), וחלק מקום 5-7 בתחרות רוזאס (ניצח: סאלו פלור).
בשנת 1937 הגיע למקום הרביעי בתחרות ניצה (ניצח: אלכסנדר אלכין).
בשנת 1938 הגיע למקום השני בתחרות ניצה (ניצח:קארל אופוצ'נסקי).
ריילי שיחק בנבחרתה האולימפית של אירלנד בתשע אולימפיאדות, לאורך 33 שנים, מתוכן שלוש פעמים בלוח הראשון.
בשנת 1935, באולימפיאדה השישית שהתקיימה בורשה, ניצח את ראובן פיין
בשנת 1962, באולימפיאדה החמש עשרה שהתקיימה בורנה, בלוח השלישי השיג תוצאה של +5 -5 =4 הנה אחד מניצחונותיו.
בשנת 1958 הגיע ריילי למקום השני באליפות אירלנד.
בשנים 1959 ו-1960 ניצח ריילי באליפות אירלנד.
ריילי ערך את הביטאון British Chess Magazine בין השנים 1949-1981, התקופה הממושכת ביותר שעורך כלשהו ערך את הביטאון.
ריילי שיחק בפרקי זמן שונים שחמט בכתב.
הנה אחד המשחקים משנת 1934 בו ניצח את ג'יבו, שהיה אלוף צרפת ארבע פעמים.
משחק נוסף, מ-1943 ממחנה המעצר בו היה נתון בתקופת מלחמת העולם השנייה.
ריילי שיחק באליפות אנגליה לשחמט בכתב בשנת 1957/58. הנה אחד המשחקים.
ברייטלינג (Breitling) הוא יצרן שעוני יד שווייצרי, מקנטון ז'ורה.
ברייטלינג מוכר שעוני כרונומטר המעוצבים בעיקר לאנשי צוות אוויר, אף שרובם נענדים כפריטי אופנה יוקרתיים וכסמל סטטוס.
שעוני ברייטלינג מתאפיינים בלוח שעות גדול יחסית לשעוני יד אחרים, המאפשר תצוגה ברורה של נתונים שונים נוסף על השעה.
רבים מדגמי החברה מבוססים על מנגנון מתיחה מכני אוטומטי המבוסס על תנועות היד.
כל שעוני ברייטלינג מיוצרים בשווייץ ועשויים ממרכיבים שווייצרים.
בשנת 1884 ייסד לאון ברייטלינג, שען בן 24, את חברת ברייטלינג בכפר סנט אימיאר בחלקו דובר הצרפתית של קנטון ברן שבשווייץ.
זמן קצר אחר כך העתיק את פעילותה ללה שו-דה-פון בקנטון ז'ורה.
ברייטלינג התמחה בייצור שעונים מדויקים לשימושים טכניים ולמטרות מדעיות ותעשייתיות.
בשנת 1914 הלך לאון ברייטלינג לעולמו והחברה עברה לידי בנו גסטון.
שנה אחר כך יצר גסטון את שעון הכרונוגרף הראשון, שעון שהפך לאחד מעזרי הטיסה של טייסים במלחמת העולם הראשונה.
בשנת 1932 עבר ניהול החברה לידי בנו של גסטון, וילי, ובשנת 1936 הפכה ברייטלינג לספק השעונים הרשמי של חיל האוויר המלכותי.
בשנת 1942 הציגה ברייטלינג לראשונה שעון כרונומטר - שעון כרונוגרף שלו מותאם סרגל מדידה טבעתי, סביב לוח השעות.
בשנת 1954 החלה החברה משווקת את דגם ה-Navitimer, שעון יד המצויד במחשב ניווט.
בשנות ה-50 הפך שעון הכרונוגרף סופר של החברה לשעון נפוץ בקרב טייסים בעולם, החברה אף סיפקה לרבות מחברות התעופה המובילות בעולם שעונים לתא הטייס.
בשנת 1962 ענד האסטרונאוט סקוט קרפנטר שעון ברייטלינג מדגם "קוסמונאוט" בעת טיסת החלל שלו במרקורי 7. בשנת 1969 הייתה ברייטלינג החברה הראשונה לפתח שעון יד כרונוגרף בעל מנגנון מתיחה אוטומטי.
בשנת 1979 עבר ניהול החברה מידי נכדו של המייסד וילי ברייטלינג לידי ארנסט שניידר, טייס ושען שהתמחה במיקרואלקטרוניקה.
בשנת 1984 החלה ברייטלינג משווקת את דגם ה-Chronomat, שעון מכני שהפך לדגם הנמכר ביותר מבין שעוני החברה.
בשנת 1995 הציגה ברייטלינג את דגם Emergency, שעון בעל פונקציות מרובות המצויד במשדר חירום בתדר 121.5 מגה הרץ, שנועד לאיתור טייסים שנטשו את מטוסם.
בינואר 2003 נטשו שני טייסים בריטים את מסוקם סמוך לחופי אנטארקטיקה ואותרו בסירת הצלה על ידי ספינת סיור צ'יליאנית לאחר שהפעילו את משדר החירום בשעוני ברייטלינג Emergency אותם ענדו.
בשנת 1999 העמידה ברייטלינג את כל דגמי השעונים שהיא מייצרת לבדיקת תקן כרונומטר השווייצרי, בכך הייתה לראשונה שעושה זאת בין יצרני השעונים המובילים.
בשנת 2000 נפתח בניין מטה החברה בגרנשן (Grenchen) שבשווייץ, בבניין אף מיוצרים שעוני החברה.
שעוני ברייטלינג מתוכננים ומעוצבים לשימושים טכניים ייחודיים, ומשכך חלקם מורכבים יותר להפעלה ומציגים נתונים רבים מעבר לתצוגת הזמן, שאין להם כל שימוש בחיי היום יום.
למרות זאת, רבים עונדים שעונים אלה כסמל סטטוס וכאביזר אופנה.
לכבוד חגיגות יובל ה-50 לחיל האוויר הישראלי הזמין צה"ל מחברת ברייטלינג שעונים מסדרה מיוחדת לציון האירוע, אשר נועדו לחלוקה לטייסי חיל האוויר.
חברת ברייטלינג אשר קיוותה לתרום לתדמיתה עם צירוף חיל האוויר הישראלי לרשימת לקוחותיה, הציעה את השעונים במחיר נמוך ממחירם בשוק.
אף שהשעונים הוזמנו ועוצבו, ההזמנה בוטלה לאחר שהתעורר חשש מן התגובה הציבורית לחלוקת חפצי מותרות בידי צה"ל.
לפי פרסומי היצרן, שעון ברייטלינג מדגם Aerospace נענד על ידי אריאל שרון ואהוד אולמרט, ראשי ממשלת ישראל.
ברייטקופף והֶרטל הוא בית ההוצאה למוזיקה הוותיק ביותר שעודו פעיל.
החברה הוקמה בשנת 1719 בלייפציג על ידי ברנהרד כריסטוף ברייטקופף (1695–1777) תחת השם Breitkopf Ausgabe (הוצאת ברייטקופף).
השם Härtel התווסף לאחר שבשנת 1795 קנה גוטפריד כריסטוף הרטל את החברה.
ב-1807 החל הרטל לעסוק גם בייצור פסנתרים, מאמץ שנמשך עד 1870. פסנתרי ברייטקופף היו מוערכים ביותר במאה ה-19 על ידי פסנתרנים כמו פרנץ ליסט וקלרה שומאן.
החברה תמכה באופן עקבי באמנים בני זמנה, ושיתפה פעולה עם מלחינים כמו בטהובן, יוזף היידן, פליקס מנדלסון, שומאן, ליסט, וגנר וברהמס.
מסורת זו ממשיכה היום, ויצירות מלחינים כגון ניקולאוס א.
הובר, הלמוט לכנמן ואודו צימרמן מעטרות את הקטלוג.
קטלוג החברה כולל כרגע מעל 1,000 מלחינים, 8,000 כותרים ו-15,000 הוצאות וספרי מוזיקה.
החברה פרסמה בנוסף גם את ההוצאה הכוללת הראשונה של יצירותיו של מוצרט, המכונה "מהדורת מוצרט הישנה" (Alte Mozart Ausgabe).
ברייניגרברג (Breinigerberg) הוא כפר בן כ-1,000 תושבים, בקרבת העיירה שטולברג אשר במחוז אאכן, מדינת נורדריין-וסטפאליה, גרמניה.
ההיסטוריה של הכפר והאזור קשורה ישירות למכרות המינרלים שבסביבתו.
השימוש במינרל קלמין הוא ייחודי לאזור שטולברג, ונעשה בו שימוש לצורך יצור פליז (סגסוגת של נחושת ואבץ).
ברייניגרברג נזכר במקורות עוד מן התקופה הרומית.
25 מטבעות המתוארכים לתקופה של 100 לפנה"ס ועד 92/3 לספירה, וכן נמצאו בכפר עדויות להתיישבות של בעלי מקצוע מן התקופה הרומית.
מבנים מהתקופה הרומית באזור ברייניגרברג מתוארכים לתקופה שבין תחילת המאה ה-2 וסוף המאה ה-3.
ממזרח לכפר נמצא יער שטולברג המהווה חלק משמורת טבע, ויחודה בקיומה של צמחייה עשירה במינרל קלמין האופייני לאדמת האזור.
שמורות טבע נמצאות גם באזורים שמצפון ומדרום לברייניגרברג, ובהם שרידי מכרות של המינרל גיר.
הממצאים הארכאולוגיים וההיסטוריים, וכן דוגמאות של הצמחייה הייחודית לשמורת הטבע ובעלי החיים המאכלסים אותה, מוצגים במרכז המידע בכפר אשר שימש בעבר כבית ספר.
ברייני היה מלך ממלכת סאסקס בראשית המאה השמינית.
ככל הנראה ברייני מלך לצד נות'הלם וואט וייתכן שכל אחד מהם היה חבר במועצת זקנים (אלדרמן), והם שלטו יחדיו בממלכה.
התיעוד ההיסטורי היחיד לפעולותיו של ברייני בתקופת שלטונו היה צו מלכותי שהוציא קודם לשנת 705 בו הוא נושא את התואר "ברוני דוכס סאת'סקס" (Bruny dux Suthsax).
העדים להוצאת צו זה היו המלכים נות'הלם וואט.
עצם העובדה שנות'לם וואט עדים לצו מעיד על מעמדו של ברייני הזהה למעמדם בעת הוצאת הצו, או גבוה ממעמדם.
ברייטסורס אנרג'י (BrightSource Energy) היא חברה המתכננת, מקימה ומפעילה תחנות כוח תרמו סולאריות.
מטה החברה נמצא באוקלנד שבקליפורניה.
כל פעילות ההנדסה והתכנון, כמו גם ניהול פרויקטים בישראל ובאירופה, מתנהלים בחברת הבת ברייטסורס תעשיות ישראל (לשעבר "לוז 2") הממוקמת בהר חוצבים בירושלים.
בשנות ה-80 הוקמו לראשונה בעולם תחנת כוח תרמו-סולאריות על ידי חברת "לוז", ותוכננו על ידי חברת הבת לוז תעשיות ישראל.
השדות הסולריים הללו, המכונים SEGS-Solar Electricity Generating Stations נבנו בדרום קליפורניה ומייצרים 354 מגה וואט.
תחנות אלו עבדו הרבה שנים מעבר למתוכנן.
בשנת 1991, עם ירידת מחירי הנפט וביטול הטבות מס על ידי הממשל הרפובליקאי של הנשיא בוש, פשטה "לוז" את הרגל.
החטיבה התפעולית של החברה הפכה לאחר כמה גלגולים לחברת סולל ואילו הנהלת החברה וצוותי ההנדסה פנו לתחומים שונים.
בשנת 2006 התכנסו אנשים מההנהלה וההנדסה של "לוז", חברו לצוות הנהלה והקימו את "לוז 2".
בשנת 2008 שינתה החברה את שמה ל"ברייטסורס אנרג'י" (BrightSource Energy).
ברייטסורס אנרג'י מפתחת תחנות כוח באמצעות ריכוז קרינת השמש, באמצעות אלפי הליוסטטים, אל מגדל שמש שבו מחממים מים או מלח לטמפרטורה של כ-550 מעלות צלזיוס.
הקיטור שנוצר (מחימום ישיר או על ידי המלח החם) מוזרם לטורבינה ומכאן ואילך תהליך ייצור החשמל הוא ככל תחנת כוח רגילה.
הטמפרטורה הגבוהה של הקיטור מאפשרת להגיע לעלות חשמל נמוכה.
לאחר המעבר בטורבינה מקורר הקיטור או המלח ומוחזר למגדל כמים לשימוש חוזר; הקירור נעשה באמצעים יבשים (כלומר ללא שימוש במים) ומאפשר חיסכון במים, משאב יקר במדבר בו מוקמות התחנות.
ברייטסורס אנרג'י הקימה שלוש תחנות כוח בהיקף כולל של 400 מגה וואט ב-Ivanpah, קליפורניה – שטח מדברי במזרח המדינה על הגבול עם נבדה, כ-60 קילומטרים דרום-מערבית ללאס וגאס.
התחנות מספקות חשמל החל משנת 2013 בהיקף השווה לצריכת החשמל של 140,000 משקי בית, ויחסכו פליטה של 400,000 טון פחמן דו-חמצני לאטמוספירה, השקולים להורדת 70,000 מכוניות מהכביש.
בפברואר 2025 הודיעה החברה המנהלת את הפרויקט כי היא פועלת לסגירתו בתחילת 2026.
ממצאים של פגרי עופות ועטלפים בסביבת תחנת הכוח התרמו-סולארית איוונפה מעידים על מותם של מאות עופות ועשרות עטלפים בשנה עקב תחנת הכוח, מהם מחצית מחריכה בקרני השמש המרוכזות המופנות למגדל התרמו-סולארי ומחצית מהתנגשויות במראות ובמגדל.
החוקרים מעריכים שבנוסף לפגרים שנמצאו ישנם עוד אלפים בשנה אשר לא נמצאו מסיבות שונות, ולכן סך גרימת המוות הוא כ-3500 בעלי כנף בשנה.
יכולת הייצור המתוכננת של התחנה היא כמיליארד קוט"ש לשנה, וביחד עם ההערכה של גרימת מוות של 3500 בעלי כנף בשנה, הנתונים מצביעים על מוות של כ-3.5 בעלי כנף לכל מיליון קוט"ש.
לשם השוואה, מוערך כי תחנות כוח של אנרגיית רוח גורמות למוות של כ-0.4 בעלי כנף לכל מיליון קוט"ש, ותחנות כוח דלקים גורמות למוות של כ-5.2 בעלי כנף לכל מיליון קוט"ש.
בניגוד לתדמית של תחנה סולארית, התחנה באיוונפה שורפת גז ומזהמת במהלך הלילה לשם חימום הדוד הסולארי, כדי לאפשר לדוד לשוב לפעולה סולארית תוך חצי שעה במקום תוך ארבע שעות.
על מנת לעמוד בהתחייבותה שאנרגיה שמקורה בדלקים לא תהווה מעבר ל-5% מייצור האנרגיה של התחנה, מפעילי התחנה הגדירו את אנרגיית ההספק הסביל (שנדרשת לחימום הדוד) כאילו אינה נכללת באנרגיה שמייצרת התחנה.
למרות הבטחות לצמצום שריפת הגז בתחנה, השימוש בשריפת גז עולה משנה לשנה.
עוד בהקמתה בשנת 2014, מחירי האנרגיה של התחנה התרמו-סולארית לא היו תחרותיים עם מחירי האנרגיה של תחנות פוטו-וולטאיות.
למעשה כבר בשנת 2011 חזו חלק מהמשקיעות בטכנולוגיה שהירידה במחירי האנרגיה של תחנות פוטו-וולטאיות תהפוך את הטכנולוגיה התרמו-סולארית ללא-כדאית כלכלית.
על פי משרד האנרגיה האמריקאי, בשנת 2017 מחיר האנרגיה לקוט"ש של תחנה תרמו-סולארית ממוצעת בארצות הברית היה פי ארבעה ממחיר האנרגיה לקוט"ש של תחנה סולארית פוטו-וולטאית, וכמעט פי חמישה בשנת 2018.
ביוני 2008 חנכה החברה את מרכז הפיתוח הסולרי SEDC (Solar Energy Development Center), שדה סולרי פעיל המשמש להדגמת הטכנולוגיה הסולרית של החברה ולפיתוחה, בפארק תעשיות רותם שליד דימונה.
המרכז הפיק כ-4–6 מגה ואט של אנרגיה תרמית אך אינו פעיל יותר.
בנובמבר 2012, זכתה ברייטסורס אנרג'י והתאגיד הצרפתי אלסטום בזיכיון להקמת תחנת כוח באשלים בטכנולוגיה תרמו-סולארית בהשקעה של 700 מיליון דולר.
באוקטובר 2017 הותקן בראש מגדל השמש דוד הקיטור במשקל 2,220 טון.
מבחינת נזק סביבתי ניתן להשוות בין התחנה התרמו-סולארית באשלים לתחנת איוונפה.
החל משנת 2017 ועד 2020 תבצע החברה להגנת הטבע ניטור שוטף סביב תחנות הכוח באשלים במטרה למדוד את הפגיעה בבעלי כנף.
מעבר לפגיעה בבעלי הכנף, התושבים באזור אשלים והנהגים בכביש 40 מתלוננים על נזק נופי וסנוור מהמגדל בכל שעות היום.
מחיר האנרגיה של התחנה התרמו-סולארית באשלים נקבע על 95 אגורות לקוט"ש, שהוא כפול מהמחיר לקוט"ש של התחנה הפוטו-וולטאית באשלים הסמוכה אליה.
מכרזים חדשים של תחנות פוטו-וולטאיות בישראל בהספק דומה ובתנאים דומים נסגרים במחיר של 20 אגורות לקוט"ש, וההפרש מהווה עלות עודפת של מאות מיליוני שקלים בשנה לצרכני החשמל.
בריינסוויי היא חברת מכשור רפואי ישראלית שעוסקת בפיתוח וייצור פתרונות למחלות והפרעות נפשיות ונוירולוגיות.
בריינסוויי עושה שימוש בטכנולוגיית גירוי מגנטי מוחי עמוק (DTMS - Deep Transcranial Magnetic Stimluation).
בריינסוויי הוקמה ב-2003 וממוקמת בהר חוצבים שבירושלים.
החברה פיתחה טכנולוגיה העושה שימוש בסליל אלקטרומגנטי בעל מבנה מיוחד המחובר לספק זרם חשמלי המשתנה במהירות ויוצר שדה חשמלי באמצעותו ניתן להשפיע על אזורים שונים בעומק המוח.
הגירוי מכוון לאזורים שונים במוח וחודר לעומק של שישה-שבעה סנטימטרים.
זאת לעומת גירוי מגנטי מוחי (TMS) רגיל המבוסס טכנולוגיה ישנה יותר, החודר לעומק של 1.5-2 סנטימטר.
הגירוי העמוק מיועד לעורר פעילות עצבית או לדכא אותה, ובכך לטפל במחלות פסיכיאטריות ונוירולוגיות.
בנוסף, במקום להפעיל את השדה המגנטי בנקודה אחת בלבד, השדה מופעל בכיוון זהה בכמה נקודות בהיקף הראש.
כך נוצרת התאבכות בונה - הצטברות קבוצה של גלים קטנים המתאחדים יחד לגל אחד גדול.
הוגה הרעיון הוא פרופ' אברהם צנגן שפיתח את האבטיפוס עם הפיזיקאי ד"ר יפתח רוט.
הפטנט נרשם על ידי החברה וה-NIH.
לחברה יש בלעדיות על השימוש בפטנט ובטכנולוגיית ה-DTMS, לפחות עד מועד פקיעת הפטנט ב-2023.
הטכנולוגיה שמפתחת החברה מיועדת לטפל בדיכאון ובהפרעה טורדנית כפייתית OCD ובהתמכרויות שונות: לסמים, להימורים, לעישון ולאוכל.
באפריל 2012, הסתיים בהצלחה ניסוי רב מרכזי בטיפול בדיכאון עמיד לתרופות.
ב-9 בינואר 2013 הודיעה החברה כי מנהל המזון והתרופות האמריקאי אישר לטפל במכשיר ה-Deep Transcranial Magnetic Stimluation בחולי דיכאון שתרופות נוגדות דיכאון לא הביאו לשיפור במצבם.
ב-19 באוגוסט 2018 קיבלה החברה אישור לטיפול בהפרעה טורדנית כפייתית ממנהל המזון והתרופות האמריקאי.
בנוסף זו היא טכנולוגיית הגרייה המוחית הראשונה, אשר קיבלה אישור FDA לטיפול ב-OCD ובהתמכרות לעישון ויש לה 13 אישורי CE להתוויות פסיכיאטריות ונוירולוגיות שונות.
לחברה יש אישור לשווק באירופה את המכשיר לצורך טיפול בלוקים בדיכאון, בהפרעה דו-קוטבית, בפרקינסון, בסכיזופרניה ובהפרעת דחק פוסט-טראומטית, באלצהיימר, אוטיזם, כאב כרוני, הפרעה טורדנית כפייתית, טרשת נפוצה, שיקום משבץ, והפסקת עישון.
ביולי 2019 פורסם כי החברה תקים מרכז למחקר ולטיפול בהפרעות מוחיות במרכז לבריאות הנפש גהה.
המרכז יתמקד בטיפול באנשים הסובלים מדיכאון קליני ומהפרעה טורדנית-כפייתית, וישמש גם כמרכז מחקר להגברת המודעות לשימוש בטכנולוגיית ה-Deep TMS בהפרעות מוחיות נוספות.
תוכנית הטיפול הראשונית שמציעה החברה כוללת חמישה מפגשים בשבוע במשך 4–6 שבועות רצופים, עשרים דקות לכל טיפול.
ממחקרים עלה שמי שקיבל המשך טיפול של פעמיים בשבוע במשך חצי שנה לאחר תוכנית הטיפול הראשונית, הצליח לשמור על התוצאות שהושגו ולשמר את איכות חייו.
תופעות הלוואי הנפוצות הן כאבי ראש קלים שחולפים אחרי הטיפול הראשון או השני.
לעיתים נדירות (2 ל-10,000 מטופלים בלבד) יכול להיווצר פרכוס אפילפטי רגעי שעובר עצמאית אחרי מספר שניות.
מנכ"ל החברה הוא הדר לוי, יו"ר הדירקטוריון הוא עמי בם.
החברה נסחרת בבורסה לניירות ערך בתל אביב מאז 2007 ובנאסד"ק מאז 2019.
ברייזאך ו-Breisach am Rhein (ברייזאך על הריין)) היא עיר בעמק הריין, במדינת באדן-וירטמברג שבגרמניה, על גבול צרפת.
כ-20 ק"מ מפרייבורג ו-20 ק"מ מקולמר שבצרפת.
גשר על הריין מוביל לברייזאך החדשה שבאלזס, צרפת (מחוז או-רן).
העיר ידועה ביקבי היין שלה.
שם העיר הוא מהשפה הקלטית, Brisger פירושו שרטון ומצודת העיר ניצבה על שרטון כאשר מי הריין מקיפים אותה מעברים, לפחות בעת גאות.
המקום שימש מושב של נסיך קלטי (בעיר נמצאה מצודת שלטון המשויכת לתרבות האלשטאט D).
מטבע שנטבע במקום במאה ה-11 נמצא במטמון סאנדור.
במאה ה-13 הוקמו בעיר קתדרלה ומנזר ובמאה ה-16 היוותה מבצר של הקיסרות הרומית הקדושה.
במסגרת מלחמת שלושים השנים עברה העיר מידי האימפריה הרומית הקדושה לידי צרפת.
פרדיננד השני, קיסר האימפריה הרומית הקדושה עצמו הגן על העיר כאשר נפלה בידי הצרפתים בדצמבר 1638. בשלום וסטפאליה (1648) הפך כיבוש העיר על ידי צרפת לרשמי.
ב-1697 הוחזרה העיר לידי האימפריה הרומית הקדושה במסגרת הסכם רייסווייק.
ב-1703, עם פרוץ מלחמת הירושה הספרדית, כבש את העיר הגנרל וילאר , מרשל צרפת בימי לואי ה-14. במרץ 1714, הוחזרה העיר המזרחית ("הישנה", Altbreisach) לאימפריה הרומית הקדושה במסגרת הסכם רשטאט ובצידו המערבי של הריין הוקמה העיר ה"חדשה"(Neuf-Brisach).
ב-1790 הפכה העיר לחלק מ"אוסטריה שבשוואביה" (חלקים מנסיכויות שוואביה הקתוליות, בהן אלזס, שהיו תחת שליטת בית הבסבורג).
בין השנים 1793-1803 סבלה העיר קשות מהתקפות הצדדים בעת מלחמות המהפכה הצרפתית.
במלחמת צרפת–פרוסיה נכללה העיר בשטחי החסות של פרוסיה ועם איחוד גרמניה היא הפכה לעיר גרמנית.
השלטון הנאצי סיפח לעיר מספר רשויות סמוכות.
במהלך מלחמת העולם השנייה ניצבה העיר בין גרמניה הנאצית לצרפת של וישי.
במהלך הפצצות בעלות הברית נהרס כ-85% מהשטח הבנוי של העיר, הקתדרלה נפגעה קשות וגשר הרכבת על הריין נהרס.
ב-1969 היה ניסיון להקים בעיר תחנת כוח גרעינית, אך הדבר לא יצא לפועל.
כיום העיר היא מרכז אירופאי של יקבים ומרתפי יין.
אחד היקבים הגדולים באירופה (Badische Winzerkeller eG) נמצא בברייזאך.
ג'רום כתב בספרו "שלושה גברים בבומל" תיאור הומוריסטי של ההיסטוריה של העיר:
תיעוד ראשון להתיישבות יהודים בעיר נמצא מ-1301. ב-1325 נמנו בעיר ארבעה-עשר בתים בחזקת יהודים, ארבעה במרכזה ועשרה על הגבעה.
ב-1349, בעת המוות השחור, הופצה על יהודי העיר עלילת דם לפיה הם מרעילי בארות.
ביהודי העיר נערך פוגרום והם גורשו ממנה.
עם הפיכת העיר לצרפתית באמצע המאה ה-17 שבו אליה היהודים.
בשנת 1825 מנתה האוכלוסייה היהודית בעיר 438 נפש (14% מכלל האוכלוסייה), ב-1880 נמנו 564 יהודים וב-1933, עם עליית הנאצים לשלטון נמנו בעיר 231 יהודים.
עד כיבוש צרפת ב-1940 נמלטו 157 יהודים לצרפת.
ב-22 באוקטובר 1940 גורשו 34 היהודים האחרונים בעיר למחנה המעצר גירס ומשם נשלחו להשמדה.
יהדות ברייזאך מונצחת במקום באמצעות "הבית הכחול", יוזמה פרטית מקומית נוצרית להנצחה ושימור הזיכרון.
Ltd או בסינית 光明食品 "גואנגמינג שיפין") היא חברה רב-לאומית לייצור מזון ומשקאות אשר מרכזה בשאנגחאי, סין.
החברה בבעלות ממשלתית סינית והוקמה באוגוסט 2006.
ברייט פוד היא חברת השקעות המתמחה בחברות מזון.
החברה היא השנייה בגודלה בסין, ונמצאת בבעלות מלאה של ממשלת סין.
חברת ברייט פוד פועלת בכל שלבי שרשרת היצור, העיבוד, והאספקה של מזון ומוצריו השונים.
עסקי הליבה של החברה כוללים ייצור מוצרי מזון כגון: סוכר, יין, חלב ומוצרי חלב, בשר, וירקות.
החברה מנהלת מפעלים לעיבוד ואריזת מוצרי המזון, מנהלת חנויות של קמעונות, הפצה ולוגיסטיקה של המוצרים.
בנוסף לכך מנהלת החברה עסקי נדל"ן ומימון בעיקר בקשר עם עסקי הליבה שלה.
ברייט פוד פעילה גם בתחום החקלאות הישירה כמגדלת של מוצרי מזון ובעלי חיים לתעשיית המזון.
בתחום קמעונות המזון פועלת ברייטפוד באמצעות שלוש רשתות המחזיקות ב–5,000 חנויות.
ארבע מהחברות הנכללות בקבוצת ברייטפוד הן חברות ציבוריות שמניותיהן נסחרות בבורסת שנגחאי.
Bright Dairy & Food- החברה שרכשה את תנובה הישראלית, היא אחת משלוש החברות הגדולות בשוק החלב הסיני.
עוסקת ביצור חלב ומוצריו, החל משלבי גידול הבקר ועד להפצת המוצרים המוגמרים ומכירתם.
בנוסף לכך מייצרת מזון בריאות מיצים ומשקאות קלים.
מניות החברה נסחרות בבורסת המניות בשנגחאי מאז שנת 2002
Shanghai First Provisions Store – חברת החזקות של חברות העוסקות ביצור ובמכירה קמעונאית של מזון ובעיקר סוכר, אורז, ויין.
מניות החברה נסחרות בבורסת המניות בשנגחאי מאז שנת 1992
Shanghai Haibo Co - עוסקת בפיתוח תעשיית שירותים עירונית כגון אחסנה והובלה של מוצרים שונים.
מניות החברה נסחרות בבורסת המניות בשנגחאי מאז שנת 1996
Shanghai Maling Aquarius - עוסקת בתחומים שונים הקשורים לתעשיית המזון כגון יצור חומרי גלם, אריזות, מכונות וחלקי מכונות לתעשיית המזון וכן מסחר מקומי ובינלאומי של מוצרי מזון.
מניות החברה נסחרות בבורסת המניות בשנגחאי מאז שנת 1997.
חברות נוספות בקבוצה אשר אינן ציבוריות:
"קבוצת המחלבות שנגחאי" (Shanghai Dairy Group) - מפעילה 18 חוות בקר המחזיקות 65 אלף חולבות.
Shanghai Yangtang - מחזיקה ב–10% משוק הסוכר בסין.
על פי נתונים משנת 2010 מחזיקה החברה 5.7% משוק מוצרי החלב בסין והיא הרביעית בגודלה בתחום זה.
כמו כן החברה מחזיקה בנתח שוק של 1.4% בתחום מוצרי המזון הארוזים ו-1.6% משוק הגלידה בסין.
מחזור המכירות של החברה נמצא בצמיחה מתמדת.
ברייט פוד מנהלת אסטרטגיה אגרסיבית של צמיחה באמצעות רכישת חברות בינלאומיות בתחום המזון ברחבי העולם.
ביולי 2010 רכשה 51% ממחלבת סינלייט (Synlait) מניו זילנד תמורת 58 מיליון דולר, והתמודדה על רכישת יצרנית מזון בריטית נוספת.
ביולי 2011 רכשה 60% מיצרנית המזון הבריטית ויטאביקס (Weetabix) תמורת 1.2 מיליארד ליש"ט.
באוגוסט 2011 רכשה 75% מהבעלות על יצרנית המזון האוסטרלית מאנאסן (Manassen Foods), תמורת 530 מיליון דולר אוסטרלי.
ביוני 2012 רכשה את חברת הסחר הצרפתית דיווה בורדו (Diva Bordeaux), רכישה ראשונה של חברה צרפתית בידי חברה ממשלתית סינית.
בינואר 2014 רכשה באמצעות חברת הבת שלה את מחלבת מונדלה (Mundella) האוסטרלית.
במאי 2014 רכשה מקרן ההשקעות אייפקס 56% מחברת תנובה הישראלית לפי שווי חברה של 8.6 מיליארד ש"ח.
בדצמבר 2014 רכשה את מניות השליטה ביצרנית השמן האיטלקית "סאלוב" (Salov).
בספטמבר 2015 רכשה 50% ממניות סילבר פארם, חברת הבשר הגדולה בניו זילנד.
באוקטובר 2015 רכשה 73% ממניות חברת מיקל אלימנטקיו (miquel alimentacio), חברת הפצת מזון ומשקאות השנייה בגודלה בספרד, תמורת 124 מיליון דולר.
זו היא החברה הגדולה ביותר שנרכשה בספרד על ידי סינים.
ברייטלאוויהורן הוא הר ברכס האלפים הברניים המתנשא לגובה של 3,655 מטר מעל פני הים, וממוקם בקנטון ואלה בשווייץ.
ההר הוא חלק מהרכס המפריד בין עמק הרון מדרום ועמק לטשן מצפון וממוקם בו בין ההרים ביטשהורן ממערב ולטשנטל ברייטהורן ממזרח.
למרגלות ההר מצפון בעמק לטשן שוכנת העיירה בלאטן.
בריין דריל (Brain Drill) היא להקת דת' מטאל טכני אמריקאית מסנטה קרוס שבקליפורניה, ארצות הברית, שנוסדה בשנת 2005. הלהקה חתומה במטאל בלייד רקורדס.
ברייטון ביץ' היא שכונת חוף לאורך חצי האי קוני איילנד בחלקו הדרומי של רובע ברוקלין בעיר ניו יורק שבארצות הברית.
בברייטון ביץ' נמצאת קהילת דוברי הרוסית הגדולה בארצות הברית.
בשכונה חיים רוסים ואוקראינים רבים לכן זכתה השכונה בכינוי "אודסה הקטנה".
השכונה ידועה גם בזכות חופי הרחצה שלה, המהווים נקודת משיכה לתושבי ניו יורק בעונת הקיץ.
המחזה יומן חוף ברייטון של ניל סיימון, והסרט שנעשה בעקבותיו, עוסקים במשפחה יהודית בחוף ברייטון בתקופת השפל הגדול.
ברייטון ביץ' היא שכונה בדרום ברוקלין, ניו יורק, שנוסדה במאה ה-19. בשנות ה-1800 הייתה ברייטון ביץ' מקום נופש פופולרי, עם מסילות רכבת שהקנו גישה נוחה לחוף.
בשנות ה-20 וה-30, השכונה חוותה עלייה באוכלוסייה, בעיקר של יהודים ממזרח אירופה, שהשפיעו על התרבות המקומית.
במהלך המאה ה-20, ברייטון ביץ' התפתחה לקהילה חיה ותוססת, עם חנויות, מסעדות ואירועים קהילתיים.
במהלך מלחמת העולם השנייה, השכונה שימשה כמרכז לקהילות יהודיות, והמשיכה למשוך משפחות יהודיות ממדינות שונות.
בין השנים 1980 ל-2000, ברייטון ביץ' הפכה למוקד עבור מהגרים חדשים מברית המועצות לשעבר, שתרמו להתרבות התרבותית שלה.
הקהילה היהודית הפכה לדומיננטית, עם מוסדות דתיים, בתי ספר, ומסעדות המציעות אוכל מזרח אירופי.
בשנים האחרונות, ברייטון ביץ' התמודדה עם אתגרים כמו עליית מחירי הדיור ופרויקטים של פיתוח עירוני, אך היא הצליחה לשמור על האופי הקהילתי שלה.
נכון ל-2024, השכונה ממשיכה להיות יעד פופולרי לתיירים ולתושבים, עם שילוב של תרבות, קהילה וחוף יפהפה, מה שהופך אותה למקום ייחודי בתוך ברוקלין.
ברייטון ביץ', נהנית מאקלים ים תיכוני עם השפעות ממוזגות, הנבדל בעונות ברורות.
הקיץ חם ולח, עם טמפרטורות המגיעות לעיתים קרובות ל-30 מעלות צלזיוס, מה שמושך מבקרים רבים לחופי הרחצה בשכונה.
החורף מתון יחסית, עם טמפרטורות המגיעות לעיתים קרובות ל-0 מעלות צלזיוס, אך עשוי לכלול גם ימים קרים יותר.
האביב והסתיו הם עונות נוחות, עם טמפרטורות מתונות ורמות לחות נמוכות יותר, מה שמקנה לשכונה את האפשרות ליהנות מפעילויות חוץ.
גשמים מתרחשים לאורך כל השנה, אך הממוצע השנתי אינו גבוה במיוחד.
עם השפעות השינוי האקלימי, ברייטון ביץ' חווה גם אירועים קיצוניים, כמו סופות חזקות ושיטפונות, שהשפיעו על התשתיות והקהילה.
השכונה מתמודדת עם אתגרים של הגנה על חופי הים מפני עליית מפלס המים, וכחלק מהמאמצים, ישנם פרויקטים לפיתוח מערכות ניקוז ושיפורים במערך ההגנה על החופים.
באופן כללי, האקלים של ברייטון ביץ' תורם לאורח חיים פעיל ולקהילה תוססת, עם הרבה הזדמנויות לפעילויות חוץ במהלך רוב ימות השנה.
ברייטון ביץ' היא שכונה מגוונת דמוגרפית, המאופיינת באוכלוסייה רבה ומגוונת.
במהלך השנים, השכונה הפכה לבית עבור קהילות שונות, עם ריכוז גבוה של יהודים ממזרח אירופה, במיוחד עולים מברית המועצות לשעבר.
זהו מרכיב מרכזי של זהות השכונה, המשפיע על התרבות, המסעדות, והאירועים המקומיים.
באופן כללי, דמוגרפיית השכונה כוללת אחוז גבוה של תושבים בגיל מבוגר, עם קהילות סיעודיות ומוסדות המיועדים לתמוך באנשים מבוגרים.
במקביל, קיימת נוכחות של צעירים ומשפחות צעירות, במיוחד עולים חדשים, המחפשים הזדמנויות לחיים בעיר הגדולה.
השכונה מציעה מגוון שירותים קהילתיים המיועדים לכל הגילאים, עם דגש על תמיכה וחינוך.
מוסדות כמו מרכזי קהילה ובתי ספר מקומיים מספקים תמיכה לחינוך הילדים ולפעילויות פנאי עבור הקהילה.
בסך הכל, דמוגרפיה של ברייטון ביץ' מציגה תמונה של קהילה עשירה, עם שילוב של צעירים ומבוגרים, המציעה חוויות תרבותיות מגוונות ושירותים המותאמים לצרכים של כלל האוכלוסייה.
ברייטון ביץ' ידועה בחופים ובאזורים המיועדים לרחצה שלה.
החוף נמצא לאורך האוקיינוס האטלנטי, ומציע מסלול טיילת פופולרי שבו ניתן למצוא מסעדות, דוכנים וחנויות.
החוף עצמו מצויד במתקנים שונים, כולל מקלחות ושירותים, והוא תחת השגחה בעונת הקיץ.
במהלך חודשי הקיץ, החוף מושך מספר רב של מבקרים, כולל משפחות וצעירים, אשר נהנים מפעילויות שונות כמו רחצה, ספורט ימי ופנאי.
ברייטון ביץ' חווה חיי קהילה תוססים, עם אירועים קהילתיים ופסטיבלים המתקיימים על החוף ובסביבותיו.
עם זאת, השכונה מתמודדת עם אתגרים הנוגעים לשימור החופים, במיוחד לאור השפעות השינוי האקלימי ועליית מפלס המים.
הממשל המקומי עובד על פתרונות לשיפור התשתיות והגנה על החוף.
באופן כללי, חופי ברייטון ביץ' מציעים חוויות נופש מגוונות ומדגישים את האופי הייחודי של השכונה.
ויאצ'סלב איוואנקוב, "היפני", ממנהיגי המאפיה הרוסית.
ניל סדקה, זמר, פסנתרן ויוצר יהודי-אמריקאי.
"ברייטברן" הוא סרט אימה-מדע בדיוני אמריקאי מסוגת גיבורי-על שהופק על ידי ג'יימס גאן וקנת' יואנג ובוים על ידי הבמאי דייוויד ירובסקי, עם תסריט מאת בריאן ומארק גאן.
מככבים בו אליזבת בנקס, דייוויד דנמן, ג'קסון א.
דאן, מאט ג'ונס ומרדית' האגנר בתפקידים ראשיים.
הסרט יצא לאקרנים בישראל ב-23 במאי 2019 ובארצות הברית ביום המחרת, ה-24 במאי 2019.
הסרט בוחן את השאלה מה היה קורה לו ילד מעולם אחר נחת על פני כדור הארץ, אך במקום להיות גיבור האנושות, הוא היה מתגלה כישות יותר מרושעת.
בטוויסט אפל על סוגת גיבורי-על, זוג חסר ילדים מאמץ תינוק שהגיע מן הכוכבים, אך בעוד הזוג מנסה לגדל את הילד ולחנך אותו להיות אדם מן השורה, רשע מתחיל לגדול בתוכו והוא מטיל את אימתו על הסובבים אותו.
בשנת 2006, חללית מתרסקת בעיירה "ברייטברן" שבקנזס.
טורי וקייל ברייר, זוג שלא מסוגל להביא ילדים לעולם, מוצאים את החללית ובתוכה תינוק.
הזוג מאמץ את התינוק וקורא לו ברנדון.
לאחר מכן, הם מחביאים את החללית באסם בחווה בה הם גרים במטרה להסתיר את האמת מבנם.
12 שנה לאחר מכן בשנת 2018, החללית מתחילה לשדר אותות הגורמים לברנדון ללכת מתוך שינה לכיוון האסם.
ברנדון מנסה לפתוח את דלת האסם, אך טורי עוצרת אותו.
בחלוף הזמן, ברנדון מתחיל להציג כוחות על טבעיים ואופיו נהיה יותר אגרסיבי.
באחד הימים בבית הספר, בזמן תרגיל "אמון" (בו המשתתף צריך להפיל את עצמו אחורנית, תוך ציפייה שחבריו יתפסו אותו) ברנדון מפיל את עצמו על נערה בשם קייטלין קונור, אך קייטלין נותנת לו ליפול לאדמה וקוראת לו סוטה לאחר שחזתה בו מציץ לחלון חדר השינה שלה בלילה קודם לכן.
ברנדון, שנעשה כועס מההאשמות של קייטלין כלפיו, מוחץ את ידה.
באותו הלילה, ברנדון שוב הולך מתוך שינה ומצליח להיכנס לאסם ולמצוא את החללית, אך נפצע בידו ממתכת החללית.
טורי וקייל מגיעים ורואים את ברנדון מרחף באוויר, תוך שהוא ממלמל מילים חסרות פשר.
טורי חושפת בפני ברנדון מהיכן הוא הגיע וברנדון הזועם בורח מהבית.
בהמשך הוא מגיע לביתה של קייטלין ומנסה להתנצל על שפגע בה, אך קייטלין אומרת לו שאימה, אריקה, אסרה עליה לדבר עימו, ולפיכך הוא הורג את אריקה ומעלים את גופתה.
המשטרה מוצאת סמלים מוזרים מצוירים על חלונות מקום העבודה של אריקה בזמן שהם חוקרים את היעלמותה.
למחרת, ברנדון הורג את דודו נואה בכך שהוא מרים את רכבו לאוויר ומרסק אותו באדמה.
טורי וקייל (שלא מודעים למעורבותו של ברנדון) מספרים לברנדון שדודו נואה מת, אך ברנדון לא מראה אמפתיה או רגש, מה שמכעיס את הזוג.
קייל מאשים את ברנדון ברצח נואה ותופס אותו בחוזקה בידו, אך ברנדון הודף אותו ממנו בזעם.
בהמשך קייל מוצא את חולצתו המוכתמת בדם של ברנדון מערב מותו של נואה ומראה אותה לטורי, אך היא מסרבת להאמין שברנדון אחראי למותו של נואה.
קייל לוקח את ברנדון למסע ציד ביער ומנסה לירות בברנדון בעזרת רובה צלפים.
התכנית נכשלת וברנדון (שלא נפגע כלל מהקליע) הורג את קייל.
השריף מגיע לבית משפחת ברייר ורוצה לדבר עם ברנדון.
טורי מספרת לשריף שקייל וברנדון לא בבית והשריף מראה לה את הסימנים שנמצאו בזירות הרצח של אריקה ונואה.
טורי מוצאת את המחברת של ברנדון, בה הוא צייר את אותם הסימנים וכתב את המשפט "לשלוט בעולם".
טורי מבינה שקייל צדק כל הזמן ומנסה להתקשר אליו כדי להזהירו, אך ברנדון עונה לה ורומז שקייל מת, ושהוא בדרכו אליה.
ברנדון חוזר ומתחיל להרוס את הבית, בדרך הורג את השוטרים שמגיעים לזירה כדי לסייע.
טורי נזכרת שהחללית איתה ברנדון הגיע יכולה לפצוע אותו ונסוגה לאסם, בו היא מוצאת את גופתה של אריקה.
ברנדון רודף אחרי טורי והאחרונה מנסה להגיד לברנדון כמה שהיא אוהבת אותו.
ברגע של היסח דעת, טורי מנסה לדקור את ברנדון בעזרת חלק חד מהחללית, אך ברנדון מצליח להתחמק.
ברנדון ממריא לשמיים ביחד עם טורי בידיו וזורק אותה אל מותה.
בדיוק באותו הרגע, מטוס מתקרב אל ברנדון ומתנגש בו.
למחרת, מתברר שהמטוס התרסק באורח מסתורי ישירות על האסם (ועל החללית, מה שגורם לה להיהרס ואיתה גם חולשתו היחידה של ברנדון).
כתבי חדשות מגיעים לסקר את ההתרסקות ומציינים שברנדון הוא השורד היחיד מהאירוע (בלי לדעת שהוא זה שגרם לו).
על רקע כתוביות הסיום, ברנדון מתחיל במסע השמדה עולמי, אותו התקשורת מסקרת ומעניקה לברנדון את הכינוי "ברייטברן".
חובב תאוריות קשר בשם "טי הגדול" מדבר על ברייטברן ועל אנשים נוספים בעלי כוחות על בעולם, מפציר באנושות לקחת עמדה ולהתנגד להם.
אליזבת בנקס - טורי ברייר
דייוויד דנמן - קייל ברייר
מאט ג'ונס - נואה מק'ניקול
מרדית' האגנר - מרילי מק'ניקול
ג'ניפר הולנד -מיס אספנסיד, מנהלת בית הספר של ברנדון.
אמי האנטר - קייטלין קונור
בקי וולסטורם - אריקה קונור
גרגורי אלן ויליאמס - שריף דיבר, שריף מקומי של עיירה קטנה.
מייקל רוקר - טי גדול, חובב תיאוריות קונספירציה.
הסרט הוכרז בדצמבר 2017, כסרט אימה ללא כותרת, עם ג'יימס גאן כמפיק, בריאן ומארק גאן כתסריטאים ודייוויד ירובסקי כבמאי.
במרץ 2018, אליזבת בנקס, ג'קסון א.
דאן, דייוויד דנמן, מרדית' האגנר ומאט ג'ונס לוהקו לצוות השחקנים, והצילומים החלו באותו חודש.
היו תוכניות לקדם את הסרט במהלך כנס הקומיק-קון שנערך בשנת 2018, אך תוכניות אלו בוטלו בעקבות פיטורו של ג'יימס גאן מהפרויקטים של אולפני וולט דיסני ואולפני מארוול.
ב-8 בדצמבר 2018, הטריילר הראשון של הסרט הופץ באופן מקוון.
המבקרים סקרו את הטריילר כ"סרט אימה של סופרמן" בשל הדמיון המכוון לסיפור המקור של סופרמן.
"Fast Company" ציינה כי "אף על פי שזה לא סרט של סופרמן באופן רשמי, הוא מוביל את הצופים בכל שלב של סיפור המקור של קלארק קנט, לפני שהוא פונה בפנייה חדה".
הסרט יצא לאקרנים בבכורה עולמית ב-24 במאי 2019, אף על פי שבמקור היה אמור לצאת לאקרנים ב-30 בנובמבר 2018.
בישראל, הסרט יצא לאקרנים ב-23 במאי 2019.
ברייט אוסאי-סמואל הוא כדורגלן ניגרי המשחק בעמדת הקשר והקיצוני בברמינגהאם סיטי ובנבחרת ניגריה.
אוסאי-סמואל נולד בניגריה, ולאחר מכן היגר עם משפחתו לספרד וממנה ללונדון שבאנגליה.
הוא החל לשחק במחלקת הנוער של בלקפול, וכבר במהלך עונת 2014/2015 קודם לקבוצה הבוגרת של המועדון, ששיחקה בצ'מפיונשיפ.
הוא ערך את הופעת הבכורה שלו ב-7 במרץ 2015, בהפסד 0–1 לשפילד ונסדיי.
בתום העונה ירד עם הקבוצה לליגה השלישית.
לאחר עונה נוספת, ירדה הקבוצה לליגה הרביעית, אבל מיד חזרה לליגה השלישית.
ב-1 בספטמבר 2017 חתם לשלוש עונות בקווינס פארק ריינג'רס מהצ'מפיונשיפ.
הוא ערך את הופעת הבכורה שלו ב-23 בספטמבר, בתיקו 0–0 עם ברטון אלביון.
ב-15 בינואר 2021 חתם על חוזה לארבע עונות בפנרבחצ'ה מליגת העל הטורקית, שרכשה אותו תמורת כחצי מיליון אירו.
הוא היה אמור להצטרף לקבוצה רק לקראת עונת 2021/2022, אך פנרבחצ'ה לבסוף החליטה לצרף אותו כבר ב-23 בינואר 2021.
ב-17 בנובמבר 2022 ערך אוסאי-סמואל את הופעת הבכורה שלו בנבחרת ניגריה, בהפסד 4-0 לנבחרת פורטוגל במשחק ידידות.
ברייט אנובקארה הוא כדורגלן ניגרי המשחק בעמדת החלוץ באל-בידה.
אנובקארה נולד בבנין סיטי שבניגריה, ועבר לבירמינגהאם שבאנגליה בגיל 15. הוא החל לשחק במחלקת הנוער של נורת'פילד טאון, ובשל הצלחתו עבר למחלקת הנוער של וולברהמפטון וונדררס.
בקיץ 2015 חתם אנובקארה על חוזה מקצועני ראשון בוולברהמפטון וונדררס.
ב-25 באוגוסט 2015 ערך את הופעת הבכורה שלו במועדון, בניצחון 2-1 על בארנט במסגרת גביע הפוטבול ליג.
ב-29 בספטמבר ערך את הופעת הבכורה שלו בפוטבול ליג צ'מפיונשיפ, בניצחון 3-0 על פולהאם.
ב-23 בספטמבר 2017 הבקיע את שער הבכורה שלו בליגה, בניצחון 2-1 על בארנסלי.
ב-31 באוגוסט 2018 הושאל אנובקארה לקילמרנוק למשך חצי עונה, ולאחר מכן הושאל לקובנטרי סיטי מהפוטבול ליג הראשונה למשך חצי עונה נוספת.
ב-8 באוגוסט 2019 הושאל לוויגאן את'לטיק מהפוטבול ליג צ'מפיונשיפ.
ב-14 במאי 2020 שוחרר מוולברהמפטון וונדררס.
ב-20 ביוני 2020 חתם אנובקארה על חוזה לשלוש עונות בא.א.ק.
ב-27 בספטמבר ערך את הופעתו היחידה במועדון, בניצחון 3-0 על לאמיה.
ב-1 בינואר 2021 חתם אנובקארה במזרח בנגל מליגת העל ההודית למשך חצי עונה.
בסך הכל ערך 12 הופעות ליגה במדי המועדון, בהן הבקיע שלושה שערים.
ב-13 ביולי 2021 חתם אנובקארה על חוזה לשתי עונות בקובנטרי סיטי מהפוטבול ליג צ'מפיונשיפ.
ב-1 באוגוסט ערך את הופעתו היחידה במדי המועדון, בהפסד 2-1 לנורת'האמפטון טאון במסגרת גביע הפוטבול ליג.
ב-1 בנובמבר שוחרר מהמועדון, לאחר שערך הופעה רשמית אחת בלבד.
ב-30 בינואר 2022 חתם אנובקארה בהפועל ירושלים מליגת העל הישראלית.
לאחר ששוחרר מהפועל ירושלים, אנובקארה חתם ברוך לבוב מליגת העל האוקראינית.
בשנת 2023 חתם באל-בידה מהליגה הקטרית השנייה.
ברייט דאטה היא חברה ישראלית לשירותי כריית נתונים, אשר נוסדה בשנת 2014, בשם לומינטי נטוורקס (Luminati Networks) במטרה לספק פתרונות לאיסוף וניהול מידע ציבורי ברחבי הרשת.
לחברה פלטפורמה שמטרתה העיקרית היא לאפשר לעסקים לקבל החלטות ממוקדות על סמך מאגרי מידע גדולים.
החברה החלה כחטיבה בחברת הולה (Hola VPN) ב-2014, בשם לומינטי נטוורקס ועסקה באיסוף דאטה גלוי מהאינטרנט.
ב-2017, לומינטי נטוורקס נמכרה בנפרד מהולה ל־EMK Capital, קרן השקעות פרטית מלונדון, על פי שווי של כ-200 מיליון דולר.
בשנת 2020, הקימה החברה ארגון בשם The Bright Initiative במטרה להנגיש דאטה ללא עלות עבור עמותות, ארגונים וגופי מחקר.
הארגון משרת יותר מ-700 חברות וביניהן 300 מוסדות אקדמאים.
בספטמבר 2022, רכשה החברה את הסטארט-אפ הישראלי Market Beyond, שעסק בניתוח נתוני מסחר אלקטרוני מבוסס בינה מלאכותית.
בינואר 2023, הגישה חברת ברייט דאטה תביעה נגד חברת מטא לאחר שזו הגישה לבית המשפט בקליפורניה תביעה נגדם בדרישה שחברת ברייט דאטה תחדל מלסרוק את המידע הפומבי שמתפרסם בפלטפורמות השונות של החברה – בעיקר פייסבוק ואינסטגרם.
ביולי 2023 הוגשה תביעה דומה על ידי ספייס X
ברייהר הוא שם העט של הסופרת, המשוררת והעורכת האנגלייה אנני ויניפרד אלרמן.
היא הייתה דמות מרכזית בחוג הבינלאומי בפריז בשנות העשרים של המאה העשרים, וניצלה את הונה כדי לעזור לסופרים רבים שנתקלו בקשיים כלכליים.
יחד עם אהובתה הילדה דוליטל (HD) והסופר הסקוטי קנת מקפרסון, היא השיקה את מגזין הקולנוע Close Up, שהציג את עבודתו של סרגיי אייזנשטיין לצופים הבריטים.
מביתה בשווייץ היא עזרה בפינוי יהודים מגרמניה הנאצית, ולאחר מכן הפכה לסופרת היסטורית פופולרית.
אביה היה בעל האונייה ואיש הכספים ג'ון אלרמן, שהתגורר עם אמה חנה גלובר, אך לא התחתן איתה עד 1908.
ברייהר טיילה באירופה בילדותה וגם במצרים.
בגיל ארבע עשרה היא נרשמה לפנימייה אנגלית מסורתית ובערך בזמן הזה אמה ואביה התחתנו.
באחד ממסעותיה, אלרמן נסעה לאיי סילי מול החוף הדרום-מערבי של בריטניה ואימצה לעצמה את השם העט העתידי שלה מהאי האהוב עליה, ברייהר.
במהלך שנות העשרים של המאה העשרים, בריהר הייתה דמות לא שגרתית בפריז.
בין מעגל החברים שלה היו ארנסט המינגוויי, ג'יימס ג'ויס, גרטרוד סטיין, סילביה ביץ' וברניס אבוט.
עושרה אפשר לה לתת תמיכה כספית לסופרים מתקשים, כולל ג'ויס ואדית סיטוול.
היא גם עזרה במימון לחנות הספרים של סילביה ביץ' שייקספיר אנד קומפני ומיזמי הוצאה לאור מסוימים, והקימה חברת סרטים פול גרופ.
היא גם עזרה לספק כספים לרכישת דירה בפריז עבור האמנית והסופרת הדאדא הברונית אלזה פון פרייטאג-לורינגהובן.
ברייהר ידעה מגיל צעיר שהיא לסבית.
בשנת 1918 היא התחילה מערכת יחסים עם המשוררת האמריקאית הילדה דוליטל (מוכרת יותר בראשי התיבות שלה, HD).
הקשר היה פתוח ולשתיהן היו שותפים אחרים.
ב-1921 היא קיימה נישואי נוחות עם הסופר האמריקאי רוברט מקאלמון, ממנו התגרשה ב-1927.
באותה שנה היא נישאה לקנת' מקפרסון, סופר שחלק את העניין שלה בקולנוע ושהיה באותו זמן המאהב של HD.
בבורייר, שווייץ, המשקיף על אגם ז'נבה, בני הזוג בנו מבנה בסגנון באוהאוס ששימש כבית ואולפן קולנוע.
הם אימצו רשמית את בתה הצעירה של HD, פרדיטה.
בשנת 1928, HD נכנסה להריון עם ילדו של מקפרסון, אך בחרה לסיים את ההריון.
ברייהר התגרשה ממקפירסון ב-1947; היא ודוליטל כבר לא חיו יחד אחרי 1946, אבל המשיכו את מערכת היחסים שלהן עד מותה של דוליטל ב-1961.
ברייהר, HD ומקפרסון ייסדו את מגזין הקולנוע Close Up, ואת קבוצת הפול.
רק סרט אחד של POOL, Borderline (1930), בכיכובם של HD ופול רובסון, שרד בשלמותו.
במשותף עם הנובלות הגבוליות, הסרט עוסק במצבים נפשיים קיצוניים וביחס שלהם למציאות פני השטח.
בריהר עצמה מגלמת בסרט פונדקאית.
החיבור העיוני הבולט ביותר של בריהר הוא "בעיות הקולנוע של רוסיה הסובייטית" (1929).
בקלוז אפ היא השוותה את הקולנוע ההוליוודי לקולנוע הסובייטי, בטענה שמערכת האולפנים "הנמיכה את הסטנדרטים" של הקולנוע.
כתביה גם עזרו להביא את סרגיי אייזנשטיין לידיעת הציבור הבריטי.
במאמר משנת 1933 בקלוז אפ שכותרתו "מה תעשה במלחמה?", כתבה בריהר על מצבם של היהודים בגרמניה הנאצית, וקראה לקוראים לפעול.
החל מאותה שנה הפך ביתה בשווייץ ל"תחנת קליטה" לפליטים; היא עזרה ליותר מ-100 אנשים להימלט מרדיפת הנאצים לפני שהחלה לחשוש לביטחונה וחזרה לבריטניה.
חוויה זו השפיעה על רומן הפנטזיה המדעי שלה משנת 1965 Visa for Avalon, על קבוצת אנשים המנסה לברוח ממדינה ללא שם למקום שנקרא Avalon ערב המהפכה.
מ-1940 עד 1946 היא חיה בלונדון עם HD ופיקחה על כתב העת הספרותי "חיים ומכתבים היום".
מאוחר יותר היא כתבה זיכרונות משנים אלה בשם "ימי מאדים", וכן רומן, Beowulf (1948), המתרחש במהלך הבליץ.
החל משנת 1952, היא כתבה סדרה של רומנים היסטוריים.
רובם מתרחשים בבריטניה בתקופות שונות; החומה הרומית (1954) ומטבע קרתגו (1963) ממוקמים באימפריה הרומית ; Ruan (1960) מתרחש בבריטניה שלאחר ארתור.
הארבעה עשר באוקטובר (1952) מתמקד בנער צעיר, וולף, שנקלע לקרב הייסטינגס.
הנער של הנגן (1953) מספר על ג'יימס סנדס, חניך צעיר בתיאטרון האליזבתני.
רואן מתאר את הרפתקאותיו של טירון דרואידי המשתוקק להימלט מגבולות הסביבה והחינוך שלו כדי להפוך לרב חובל.
רוזמרי סאטקליף, שהעריצה את עבודתה של בריהר, הדפיסה מחדש את "נער הנגן" בסדרה שלה, "ספריית הודר וסטוטון לרומנים היסטוריים גדולים".
הרומנים ההיסטוריים שלה, שזכו לשבחים בתקופתה שלה, אזלו מהדפוס.
מאז שנת 2000 פורסמו מחדש ויזה לאבלון, הרומנים הסמי-אוטוביוגרפיים המוקדמים שלה Development and Two Selfes, ספר הזיכרונות שלה The Heart to Artemis והרומן ההיסטורי שלה The Player's Boy.
גבינת ברייה סאווארן היא גבינת חלב פרה משולשת מבשילה רכה עם לפחות 72% שומן בחומר היבש (בערך 40% בסך הכל בגבינה כולה).
יש לה קליפה טבעית ופורחת.
יצרן הגבינות אנרי אנדרו (Henri Androuet) שינה את שמה בשנות ה-30, כהומאז' לגסטרונומיה הצרפתית ולדמות הפוליטית ז'אן אנטלם בריה סאווארן מהמאה ה-18.
ברייה סאווארן מיוצרת כל השנה בעיקר בבורגון.
היא מגיעה בגלגלים של 12–13 ס"מ ועובי של כ-4 ס"מ, ומתיישנת בין שבוע לשבועיים במרתף יבש.
היא זמינה גם כגבינה טרייה (ללא הבשלה) המזכירה גבינת שמנת עשירה.
זוהי גבינה משולשת שמנת רכה בשלה שהיא טעימה, קרמית וחמצמצה קלות.
בריינה רבקה קרא היא מתמטיקאית אמריקאית שמחקרה עוסק בעיקר בתורה הארגודית.
בין תרומותיה הבולטות נמצאות עבודותיה על הקשר בין דינמיקה על מרחבים הומוגנים של חבורות נילפוטנטיות, ממוצעים ארגודים במערכות דינמיות כלליות, ותורת המספרים החיבורית.
כיום קרא היא פרופסור למתמטיקה באוניברסיטת נורת'ווסטרן ומחזיקת הקתדרה על שם שרה רבקה רולנד.
הייתה ראשת האגודה האמריקאית למתמטיקה בין השנים 2023 ו-2025.
בריינה קרא נולדה ב-6 באוקטובר 1966 בבוסטון.
אביה, ארווין קרא, היה גם הוא מתמטיקאי, ולכן כבר מילדותה המתמטיקה הייתה חלק מחייה.
כתוצאה מהסביבה שבה התחנכה, תמיד ידעה שתחום המתמטיקה מעניין אותה, גם לפני שידעה שתרצה לעסוק בו.
קרא למדה לתואר ראשון באוניברסיטת הרווארד וקיבלה את תואר הדוקטור בשנת 1995 מאוניברסיטת סטנפורד.
בהמשך עבדה קרא במספר משרות פוסט-דוקטורט, ובשנת 2000 מונתה כחברת סגל באוניברסיטת המדינה של פנסילבניה.
לאחר ארבע שנים עברה לאוניברסיטת נורת'ווסטרן.
קרא נשארה שם עד היום, ובשנת 2013 היא מונתה כפרופסור שרה רבקה רולנד (Sarah Rebecca Roland Professor) למתמטיקה.
בנוסף לתפקידה באוניברסיטה, קרא גם חברה באיגודים רבים המתמחים במתמטיקה ומדעים מדויקים.
בשנים 2009 עד 2012 קרא כיהנה כיו"ר המחלקה למתמטיקה.
בין 2023 ו-2025 כיהנה כראשת האגודה האמריקאית למתמטיקה.
במהלך השנים הוענקו לקרא פרסים, תארים, ומלגות רבות.
בשנת 2006 הוזמנה לדבר בקונגרס הבינלאומי של המתמטיקאים, ובאותה שנה הוענקה לה מלגת המאה (Centennial) של ה-AMS (האגודה האמריקאית למתמטיקה).
בשנת 2010 זכתה בפרס לוי קוננט של האיגוד האמריקאי למתמטיקה ובשנת 2012 נכנסה למחזור הראשון של עמיתי האיגוד האמריקאי למתמטיקה.
בשנת 2019 נשאה את הרצאת נתר.
ב-2020 היא קיבלה את פרס "התוכניות שעושות את ההבדל" של האיגוד האמריקאי למתמטיקה לאחר שייסדה את התוכנית "הזדמנויות מחקר לנשים בוגרות.
בשנת 2022 קרא זכתה בשני פרסים מאוניברסיטת נורת'ווסטרן, פרס הפרובסט לשירות סגל מופתי ופרס דורותי אן וקלרנס ל.ור סטיג למחקר יוצא דופן.
בנוסף קרא היא חברת האקדמיה האמריקאית לאמנויות ומדעים (2016), האקדמיה הלאומית למדעים (2019) והאגודה לנשים במתמטיקה (2023).
בריינה קרא עוסקת בתחום תורה הארגודית, תחום זה חוקר את התכונות/מאפיינים של מערכות דינמית.
קרא מתארת מערכת דינמית כמרחב תאורטי עם כללים מסוימים שדרכם ניתן לדעת מה קורה בכל נקודה במרחב.
המטרה המרכזית של תחום המחקר שלה הוא לאפשר לחזות התנהגות ארוכת טווח של המערכת הזאת כאשר מיישמים את הכלל שוב ושוב.
התגלית העיקרית שאותה מצאה קרא הוא קשר בין חבורות נילפוטנטיות והמשטחים ההומגניים שלהן לדפוסים בקבוצות של מספרים שלמים.
קשר זה מאפשר לנתח דפוסים של קבוצות המספרים האלו.
על התגליות המתמטיות האלה, קרא כתבה ספר בשיתוף פעולה עם ברנרד הוסט.
התגליות של קרא ועבודתה בתחום הובילו לפיתוח הקשרים בין משפטי מבנה בדינמיקה לקומבינטוריקה אינסופית והיוו השראה להתפתחויות רבות.
בריימה קמארה (בפורטוגזית: Braima Camará; נולד ב-3 באוגוסט 1968) הוא פוליטיקאי מגינאה ביסאו שכיהן ראש ממשלת גינאה ביסאו במשך שלושה חודשים בשנת 2025.
מכהן כחבר האספה הלאומית של גינאה ביסאו החל מ-18 באפריל 2019. בעבר שימש כמתאם עבור מפלגת מאדם G15 .
ב-7 באוגוסט 2025 מונה לתפקיד ראש ממשלת גינאה ביסאו, וב-27 בנובמבר 2025 הודח מתפקיד ראש הממשלה במסגרת ההפיכה הצבאית בגינאה ביסאו .
בָּרַיְתָא היא מאמר של תנאים שלא הוכנס לסדר המשניות, ולכן נותרה חיצונית להן.
פירוש המילה "ברייתא" בארמית הוא "חיצונית" – "בר" הוא "חוץ".
לא קיים כתב יד מקורי המכיל את כל הברייתות.
רוב הברייתות מפוזרות בתלמודים ומיעוטן מצוי בקבצים כמו התוספתא ומדרשי ההלכה.
את הברייתות המפוזרות בתלמוד הבבלי ובתלמוד הירושלמי ליקט מיכאל היגר וכינס את כולן בעבודתו אוצר הברייתות המקיפה עשרה כרכים.
כמו המשנה, גם הברייתא כתובה בתמציתיות, ללא פירוט, הרחבה וליבון, ולכן ברייתות רבות קשות ללימוד ללא פירוש או ידע מוקדם בנושא.
ברייתות מובאות בתלמוד, בין השאר, לחיזוק או סתירה של דברי אמוראים, להבאת סתירות בין משנה לברייתא ויישובן.
ברייתא יכולה גם לסייע בפרשנות של משנה קיימת, או להשלים ידע חסר במקרה שלא קיימת התייחסות של המשנה לנושא.
לפי כללי הלימוד של חכמי התלמוד, הברייתא היא מקור תנאי שווה ערך למשנה, ובמקרה של מחלוקת אין סיבה להעדיף אחת על השנייה.
עם זאת, ישנן ברייתות אשר איננו יודעים מי אמרן ומה הייתה סמכותו של האומר.
כמו כן, חלק מהברייתות היו פחות מוכרות מהמשניות ולכן ניתן למצוא בתלמוד את הביטוי "ברייתא לא שמיע ליה" ובנוסחאותיהן היה יותר חשש לשיבושים, ועל כן האמוראים מעדיפים לעיתים את דברי המשנה.
ברייקדאנס הידוע גם כברייקינג וביבויינג הוא סוג של ריקוד אקרובטי המהווה את אחד מיסודות תרבות ההיפ פופ.
הריקוד מאופיין בתנועות קטועות וחדות משולבות בתנועות גליות זורמות וכמו כן אקרובטיקת רצפה.
הסגנון הושפע מהקפואירה ותנועות ברייקדאנס רבות לקוחות מתרגילי האקרובטיקה של הקפואירה.
אלמנט מוכר של הברייקדאנס הוא ה-Moonwalking (הליכת ירח) שאומץ על ידי מייקל ג'קסון והפך לאחד מסמליו.
מוזיקת הברייקדאנס היא מוזיקה אלקטרונית או היפ הופ בשילוב סקראצ'ינג (Scratching).
השם "ברייקדאנס" ניתן לריקוד זה כי בתחילת דרכו, הוא נרקד רק לצלילי קטעי המעבר ("ברייק") בשירי פאנק, דיסקו ורגאיי, קטעים בהם כל כלי הנגינה השתתקו והמתופף המשיך לנגן רק את המקצב.
קטעים אלה נדגמו מאוחר יותר והפכו למקצבים הבסיסיים של מוזיקת ההיפ-הופ.
הסגנון היה פופולרי ביותר אז ניתן היה למצוא רקדני ברייקדאנס בפינות הרחוב ובכיכרות.
לראשונה, באולימפיאדת פריז 2024 התקיימו תחרויות ברייקדאנס.
"ביבוי" (B-boy, וברבים - "ביבוייז") הוא כינוי לאדם שרוקד ברייקדאנס.
הוא מתייחס לבנים ולבנות גם יחד, אך לבנות שרוקדות ברייקדאנס נהוג יותר לקרוא בשם "בי-גירל" (B-girl).
ריקוד הברייקדאנס מתבצע בדומה למשחק הקפואירה כאשר הרקדן נמצא במרכז המעגל (או "מעגל הברייקדאנס") ואותו מקיפים שאר המשתתפים, המוחאים כפיים לפי הקצב (ביט).
בשונה מהקפואירה, רקדן רוקד במעגל לבד ואיש לא נכנס ורוקד במקביל אליו (פרט לתחרות קבוצתית בה לפעמים מספר רקדנים מבצעים קטע משותף).
גם בקרבות בין רקדנים הביצוע הוא לפי תור ועד סיום הקרב לא נכנס לרקוד במעגל אף רקדן אחר.
לקבוצה הראשונה קראו "זולו קינגז" (Zulu Kingz).
המעגל שונה במקצת מתחרויות קרב (באטל) רשמיות.
בתחרויות לרוב יש שופטים והגבלות זמן כאלו ואחרות, ואילו במעגל אין שופטים ואין הגבלות, ולכן יש המעדיפים אותם.
במעגלים נהוג להחזיר בתרגילים ליריב שעשה משהו דומה.
לריקוד מספר מרכיבים המשתלבים יחד ויוצרים את ריקוד הברייקדאנס.
טופ רוק - ריקוד בעמידה בתוך מעגל צופים, שמטרתו היא למשוך את תשומת לבו של הקהל לרקדן.
לריקוד זה מספר תתי מרכיבים כגון לוקינג (Locking - נעילות פתאומיות של הגוף), וייבינג (Waving - "גלים" המועברים בגוף), צעדים בסיסיים שלהם כל רקדן מוסיף את סגנונו האישי ואלמנטים נוספים.
פוטוורק - "עבודת רצפה" - תרגילים המתבצעים כשרוב גופו של הרקדן צמוד לרצפה.
תרגילי פאוור - תנועות כגון סיבוב על הראש וכדומה - תרגילים המצריכים כוח ומיומנות.
פריזים - בחלקים אלו בריקוד עוצרים וקופאים במקום.
אקרובטיקה - תרגילים אקרובטיים כגון סלטות, "פליק-פלאקים" וכדומה.
ברנים - חלק בריקוד שיכול להשתלב עם הפריזים או להיות בתור חלק קטן משאר המרכיבים.
ומטרתו להעליב את האדם מולו הביבוי רוקד.
כל ביבוי מביא ברנים משלו והם יכולים להיות מזלזלים (לדוגמה לעשות תרגיל פאוור קשה ובסופו "לישון" כדי להראות שהיריב הוא לא אתגר) או פוגעים (לדוגמה להסתובב, להוציא נשק דמיוני ולפגוע ביריב).
הריקוד בנוי בדרך כלל מטופ רוק, שעובר לפוטוורק ומשתלב עם תרגילי אקרובטיקה, פריזים ופאוור.
לכל ביבוי סגנון ריקוד אישי משלו.
העיקרון בלוקינג (Locking) הוא עצירות מפתיעות עם הרבה פרצופים (Character) וסגנון אישי.
סגנון הלוקינג הומצא בלוס אנג'לס על ידי קבוצה בשם "The Lockers".
למעשה - הלוקינג היה קיים הרבה לפני שהביבוינג התחיל.
ב-1969 דון קמבל המציא ריקוד בשם CampleLock ששילב תנועות רובוטיות עם תנועות גוף פראיות, עצירות מדויקות ופרצופים קומיים.
כיום הלוקינג מכיל מגוון סגנונות - מדויק וחזק, מלוכלך ופראי, מהיר ואיטי ועוד.
פופינג (Popping) הוא סגנון ריקוד המכיל Floating ,Ticking ,Waving משולבים, נפרדים או ברצף - מה שנותן לריקוד אשליה של דמות מצוירת, רובוטית וכדומה.
פופינג הוא סגנון מורכב בפני עצמו, הבנוי מתנועות שנראות כ-Frame-by-Frame על ידי הקפצה של מפרקים באמצעות כיווץ ושחרור מהיר של השרירים (אמות, זרוע, כתף, צוואר, רגליים וכו'), ויוצר אשליה שהרקדן מרחף באוויר.
קבוצה או "קרו" (Crew) בברייקדאנס היא מספר ביבוייז אשר חברו יחד לצורך ריקודים באירועים ובתחרויות.
נהוג לבחור שם כולל לקבוצה אשר יתאר אותה או את האנשים שבה.
בארץ ובעולם מתקיימות מדי שנה עשרות תחרויות לקבוצות, לעיתים הקבוצות מכינות קטע משותף ובניגוד לנהוג בברייקדאנס, רוקדים כמה מחברי הקבוצה יחד.
"קרב" או "באטל" (Battle) בברייקדאנס הוא תחרות בין שתי קבוצות של רקדני ברייקדאנס, שרוקדות זו כנגד זו.
תנועה של יריב בבאטל חייבת להיות קשורה לתנועה שעשה המתחרה לפניו.
המטרה בבאטל היא להגיב בצורה משוכללת על תנועות היריב.
השיפוט בתחרות מתבסס על מספר קריטריונים:
פאונדיישן וריקוד - על הרקדנים לדעת את הבסיס לפני שהם מתחילים לעבוד על דברים אחרים.
בקטגוריה זאת בודק השופט אם הרקדן רוקד בקצב הנכון, ואם הוא מצליח לשלב בסיס בסטים שלו.
מקוריות וסגנון - על כל רקדן להפגין סגנון המבדיל אותו מאחרים.
קושי - מתבטא בגמישות, כח פיזי, יציבות, מורכבות בתוך סט וכדומה.
ביצוע - החלקות, נפילות וחזרה על תרגילים באותו סט מורידים מערכו של הביצוע.
על הרקדן להפגין מיומנות ושליטה בתנועות, וכן להציג מקוריות בכל סט.
אסטרטגיה - קטגוריה חשובה מאוד בבאטלים.
על הרקדנים למצוא את הנקודות החלשות של היריב שלהם, ולבצע את התרגיל שעשה היריב בצורה משופרת (לדוגמה - אם רקדן מבצע סלטה, יריבו יבצע סלטה עם בורג).
ניקוד: בכל תחרות צורת השיפוט שונה, לעיתים הניקוד נע בין 1 ל-10, ולעיתים בין 1 ל-3 בהתאם לכללי כל תחרות.
הברייקדאנס בישראל מצוי בהתרחבות מתמדת ומתקיימים אירועים ותחרויות ברייקדאנס במסגרות שונות.
הרקדנים הבולטים הם נדיה גוטליב המדורגת במקום ה־9 באירופה ו־15 בעולם בשנת 2023. ויעקב קרבץ, אלוף ישראל לשנת 2023 לבוגרים.
מדי שנה מתקיימת בארץ תחרות שנתית - הבוטי (BOTY - Battle of the Year).
הקבוצה המנצחת בה זוכה לתואר אלופת ישראל לאותה שנה, ומייצגת את ישראל בתחרות בוטי העולמית, אשר אליה מגיעות קבוצות מכל העולם.
תחרות בוטי ישראל מתקיימת מדי שנה במסגרת פסטיבל תרבות הרחוב הבינלאומי שמרכז את כל אומנויות תרבות הרחוב בישראל.
ה"סיקס" (Six) היה מפגש ביבויז מכל רחבי ישראל, שמטרתו אינה "להכריז על המנצח" אלא לקדם את הביבויינג בישראל.
הסיקס כולל שישה קרבות (ומכאן שמו) שאין להם מנצח.
במסגרת הפסטיבל נערך גמר של אורבן מוטו מיוזיק ללהקות צעירות, כמו כן ישנו מתחם אופנה, מתחם אמנות שיציג גרפיטי, ציורי מדרכות, איפור גוף וקומיקס, מתחם ריקודים, מתחם החלקה על סקייטבורד, מתחם היפ הופ ופאנק וכמובן מתחם ברייקדאנס בו מתקיימת תחרות יחידיים וקבוצות.
אירוע האורבן מוטו מיוזיק מתקיים בנוסף בארצות שונות בעולם ומאורגן על ידי גופים שונים.
בריכה היא מאגר מים פתוח.
מאגר טבעי רדוד בעומקו וקטן בשטחו ביחס לאגם.
בבריכה לא מתרחש תהליך ריבוד המים.
מאגר מלאכותי, מעשה ידי אדם, למטרות שונות:
בריכת נוי, כאלמנט של אדריכלות נוף, אשר בעבר שימשה גם לרחצה או שתייה
בריכת שחייה למטרת שחייה ספורטיבית או תרבות פנאי.
בריכה טיפולית למטרות מרפא ושיקום, בריכה הידרותרפית ו/או מינרלית.
בריכת דגים בה מגודלים דגים בעיקר לצורך מאכל.
אגירת מים כחלק מתהליך הובלתם, להשקיה ולשתייה.
בריכות מלאכותיות קיימות מזה אלפי שנים כשהעתיקות ביותר הוקמו בערים שונות במסופוטמיה העתיקה.
הבריכות בעת העתיקה שימשו לרחצת הגוף והיו אלמנטים חשובים בגינות העתיקות.
בריכות נוי רבות נבנו גם על ידי היוונים והרומאים העתיקים אולם רובן שימשו גם לרחצה או נבנו כחלק מבית מרחץ שלם.
ההיסטוריה של אדריכלות הנוף כוללת שימושים רבים ומגוונים נוספים בבריכות לטובת נוי.
הבריכות שימשו, בדומה לגן המסופוטמי, להענקת חיות ורעננות למקום ולעיתים גם להדגשת פנים מסוימים של האדריכלות עצמה בצורה של בריכת השתקפות.
בריכת שחייה היא בריכה המשמשת לפעילות פנאי, נופש וספורט ומאפשרת למשתמשים בה לשחות במים, לקפוץ לתוכם, לצלול בהם או לשחק בהם.
בריכות שחייה נבנות מתחת לכיפת השמים או לחלופין מְקֹרוֹת, והן מלאות מים מתוקים או מי ים.
לרוב מוכנסים למי הבריכה כימיקלים (כגון תרכובות כלור) המשמשים לטיהור המים ומניעת העברת מחלות בין השוחים.
בריכה לגידול דגים היא בריכה מלאכותית שנועדה לגידול דגי מאכל.
מגדלי הדגים מקפידים על קיום תנאים מיטביים בבריכות כדי לקבל יבולים גבוהים.
גידול דגי מאכל בבריכות הוא ענף חקלאי שעסקו בו גם בעת העתיקה בארצות שונות.
הבריכה היא בית גידול מלאכותי, שהאדם קובע בו את תנאי הסביבה.
למעלה מ-70% מהמים המשמשים בבריכות הם מים מליחים שאינם מתאימים להשקיה חקלאית.
יש בריכות שהמים מגיעים אליהן בזרימה חופשית ויש שהמים נשאבים במשאבה.
דגים נפוצים בבריכות כוללים מיני קרפיון, אמנון, קיפון בורי, אמור לבן, טרוטה, סלמון ועוד.
במוזיקה, ברייק (Break) מתאר מצב שבו המוזיקה לוקחת הפסקה, נחלשת ואז מתעצמת מחדש במכה אחת.
ברוב השירים הברייק מתקיים בין אזורי השני שלישים לשלושה רבעים מאורכם.
ההתמוטטות בדרך כלל מתרחשת בהדרגתיות, ההתמוטטות "ממוטטת" את הארגון של השיר, מה שעוזר ליצור ניגוד מוחלט בין הסגנון שניגנה הלהקה לפני ההתמוטטות לסגנון שאחריה, מה שבדרך כלל בא לפני השיא המוזיקלי בשיר.
ההתמוטטות שונה מן השבירה, בכך שבשבירה המוזיקה נחלשת אך עדיין שומרת על הסגנון, בעוד שההתמוטטות בעצם מחליפה את הסגנון, ונמצאת בעיקר בשילוב בין ז'אנרים.
התמוטטות בפאנק ובמטאל מתחילה כאשר הלהקה מנגנת לאט יותר באמצע השיר, ונותנת תחושה של קצב איטי יותר.